[{"text_idx": "#000002", "text": "\u2022 150g surop aur\u2022 1 llwy fwrdd o fe\u0302l\u2022 200g menyn halen mo\u0302r Halen Mo\u0302n\u2022 350g ceirch\u2022 60g siwgr brown meddalHaen caramel hallt"}, {"text_idx": "#000003", "text": "\u2022 60g siwgr brown meddal\u2022 130ml hufen dwbl\u2022 60g menyn halen mo\u0302r Halen Mo\u0302n\u2022 Halen Mo\u0302r PurYchwanegiadau:\u2022 150g siocled tywyll\u2022 50g hadau sesame\u2022 Halen Mo\u0302r Pur"}, {"text_idx": "#000005", "text": "Fel arfer, mae gennym lawer iawn ohonynt ar gownter ein caffi awyr agored, Tide. Maent yn gyfuniad gwych o geirch, siocled, sesame, ac wrth gwrs, halen mo\u0302r."}, {"text_idx": "#000006", "text": "Cynheswch y popty i 170\u00b0C a leiniwch hambwrdd pobi 9\u201d/ 23cm gyda phapur pobi."}, {"text_idx": "#000007", "text": "Dechreuwch gyda gwaelod y fflapjac. Toddwch y menyn, y surop aur a\u2019r me\u0302l gyda\u2019i gilydd mewn sosban fach dros wres isel. Unwaith y byddant wedi toddi, ychwanegwch y ceirch a\u2019r siwgr a chymysgu nes y byddant wedi cyfuno."}, {"text_idx": "#000008", "text": "Rhowch y cymysgedd ar yr hambwrdd pobi a phwyswch i lawr i gael haen wastad. Pobwch am 20-25 munud neu nes bydd top y fflapjac yn lliw brown euraidd. Gadewch nhw i oeri i dymheredd yr ystafell."}, {"text_idx": "#000009", "text": "Cre\u0308wch y caramel hallt drwy doddi\u2019r menyn a\u2019r siwgr gyda\u2019i gilydd mewn sosban fach. Pan fydd y menyn a\u2019r siwgr wrthi\u2019n coginio, ychwanegwch yr hufen dwbl a\u2019u cyfuno\u2019n dda. Gadewch ddigon o amser i\u2019r cymysgedd ddangos swigod a dechrau tewhau, gan gymysgu\u2019n aml am 2 funud nes bydd y cymysgedd wedi lleihau tua chwarter."}, {"text_idx": "#000010", "text": "Tywalltwch y caramel dros y fflapjac oer a\u2019i daenu gyda chyllell baled i greu haen wastad. Rhowch y fflapjac yn yr oergell er mwyn gadael i\u2019r caramel oeri."}, {"text_idx": "#000011", "text": "Rhowch yr hadau sesame mewn sosban fach a llydan a\u2019u tostio ar wres canolig ar y sto\u0302f, gan ysgwyd y sosban yn rheolaidd fel bod yr hadau\u2019n tostio\u2019n gyfartal. Rhowch yr hadau i un ochr mewn powlen fach unwaith y byddant wedi brownio."}, {"text_idx": "#000012", "text": "Toddwch y siocled yn araf deg mewn powlen gwrth-wres dros ddw\u0302r poeth. Pan fydd yn hylif, tywalltwch y siocled fel haen wastad dros y caramel."}, {"text_idx": "#000013", "text": "Taenwch yr hadau wedi\u2019u tostio a phinsiad go lew o Halen Mo\u0302r Pur dros y fflapjacs, cyn eu dychwelyd i\u2019r oergell i oeri a\u2019u torri\u2019n 12 darn."}]